ANDREW WOMMACK EVANKELIUMIN ÄÄRELLÄ
Miksi kaikki eivät parannu? Osa 6
Tartu parantumiseen, joka on sinun Jeesuksessa.
Jumala haluaa parantaa sinut. Se on evankeliumin totuus.
―Tervetuloa evankeliumin äärelle. Jatkan opetusta parantumisesta.
Olen käynyt läpi paljon asioita. Jos et ole nähnyt jotakin jaksoa -
tai vaikka olisitkin, kannattaa hankkia opetuksiani.
Kertaus on tärkeää, koska tällaista opetusta kuulee harvoin.
En halua lannistaa, mutta useimmat eivät vain ole näin vahvoja.
He uskovat, että Jumala voi parantaa, mutta epäröivät.
Tarvitset vastauksia, ja asiat, joista olen opettanut, -
ovat sellaisia, että ne on kuultava monta kertaa.
Tulet kohtaamaan sairauden joskus, -
ja tarvitset tätä tietoa silloin. Lisäksi tunnet varmasti jonkun, -
joka haluaisi parantua, muttei tiedä, miten.
Meillä on opetuspaketti, jota kut- sun Paremman terveyden paketiksi.
Siinä on paljon opetuksia ja todistuksia dvd-muodossa.
Se auttaa sinua auttamaan muita, joten tilaa se ihmeessä.
Edellisissä jaksoissa olen puhunut siitä, miksi kaikki eivät parane.
Opetus perustuu Matt. 17:ään, jossa Jeesus puhuu epäuskosta.
Olen opettanut, että epäusko tulee kolmesta eri lähteestä: -
tietämättömyys, väärä opetus ja luonnollinen epäusko.
Jeesus sanoi, että "tämä epäuskon laji", tarkoittaen tilannetta, -
jossa näemme jotain, joka sotii uskoamme vastaan, -
lähtee vain rukouksella ja paastolla (Matt. 17:21).
Tästä olen opettanut.
Tukeudumme niin vahvasti aisteihin ja meidän on niin vaikea uskoa, -
että tapahtuisi jotain, mitä emme voi havaita, -
koska kuuntelemme luonnollista todellisuutta niin paljon.
Uskon, että nykyinen sukupolvi tukeutuu aisteihinsa vahvemmin -
kuin mikään aiemmin elänyt ihmisryhmä, -
ja se johtuu pitkälti televisiosta, radiosta, internetistä, -
kännyköistä ja kaikesta muusta mediasta.
Olemme niin kiinni laitteissamme, ettei ole aikaa -
olla hiljaa ja tietää, että Hän on Jumala (Ps. 46:10).
Emme enää istu ajattelemassa -
ja salli Pyhän Hengen puhua meille ja vaikuttaa sisimpäämme.
Meitä hallitsee jatkuva kiire, melu ja hälinä.
Tämän vuoksi olemme lihallisin ja eniten aistiemme hallitsema -
ihmisryhmä, joka maailmassa on koskaan ollut.
Jumalaan uskominen vaatii työtä ja vetäytymistä syrjään -
luonnollisesta tiedon virrasta. Emme voi olla jatkuvasti -
luurit korvilla kuunnellen jotain, vaan on kuunneltava sydämellä, -
tutkittava Sanaa, rukoiltava ja paastottava, -
jotta hengelliset aistimme kehittyisivät.
Sydämelläsi voit nähdä, kuulla ja tuntea asioita, -
joita ei voi tuntea luonnollisesti.
Hengellisen maailman tunteminen vaatii aikaa, mutta -
käytämme aikamme luonnolliseen maailmaan, joka hallitsee meitä.
Jos haluamme hengellisiä, yliluonnollisia tuloksia, -
meidän on suljettava osa tiedon virrasta, eristäydyttävä ja -
keskityttävä asioihin, joita silmät eivät näe, mutta sydän näkee.
On kuunneltava asioita, joita korvamme eivät kuule.
Jos korviimme tulvii koko ajan melua, emme kuule sydämellämme.
On oltava hiljaa Jumalan edessä.
Tämä on yksi syy siihen, että ihmiset eivät parane.
Kaikki eivät toki edes usko parantumiseen, mutta -
monilla on jonkin verran tietoa paranemisesta ja uskoa siihen.
He eivät kuitenkaan näe parantumisia, ainakaan usein.
He uskovat ja tietävät, että Jumala parantaa, -
mutta ovat virittäytyneet liikaa maailman taajuudelle.
Huolet, rikkauden viettelys ja muut himot ovat tukahduttaneet Sanan, -
joka oli heidän elämässään (Mark. 4:19).
Syvällinen ja voimallinen väite.
Otan esimerkiksi Abrahamin Heprealaiskirjeen luvusta 11.
Tämä on yksi suurimmista ilmestyksistä, joita olen saanut.
Opetan tästä jatkuvasti.
Heprealaiskirjeen luvussa 11 puhutaan uskon esikuvista, -
jotka tekivät yliluonnollisia asioita. Miten he tekivät sen?
Siinä kerrotaan, miten Jumala kutsui Abrahamin ja Saaran -
jättämään kaiken ja lähtemään maahan, jonka Hän näyttäisi.
He eivät tienneet, mihin olivat menossa.
Hepr. 11:15: "Mutta jos heidän mielessään olisi ollut se maa, -
josta he olivat lähteneet, -
he olisivat toki voineet palata sinne."
Useimmat eivät alleviivaisi tätä, mutta se on voimallinen lause.
Jumala käski heidän lähteä maastaan kohti maata, jonka Hän näyttäisi.
Siinä siis sanotaan, että jos he olisivat ajatelleet kotimaataan, -
he olisivat voineet palata sinne.
Heille mahdollisuus paluuseen tarkoitti kiusausta, syntiä, -
koska Jumala käski heidän lähteä sieltä ainiaaksi.
Siksi paluu olisi ollut väärin.
Tässä sanotaan, että kiusaus liittyi heidän ajatuksiinsa.
He eivät siis ajatelleet jättämäänsä maata.
Tämä näkyy siinä, ettei Abraham koskaan palannut sinne.
Kun oli aika etsiä Iisakille vaimo, -
Herra käski olla sekaantumatta uuden maan ihmisiin, -
koska Hän aikoi tuhota heidät ja tuoda tilalle juutalaiset.
Abraham ei päästänyt Iisakia matkaan eikä lähtenyt itse, -
vaan lähetti palvelijansa hakemaan Iisakille vaimon.
Tästä huomaamme, että Abraham oli katkaissut kaikki siteet -
vanhaan kotimaahansa eikä palaisi enää takaisin.
Hän ei siis ajatellut jättämäänsä maata, tai muuten -
hänelle olisi tullut kiusaus palata sinne.
Herra on ikään kuin tiivistänyt kaiken tämän tähän lauseeseen, -
jolla on ollut suuri merkitys elämässäni.
Se, mitä et ajattele, ei voi kiusata sinua.
Älä siis ajattele mitään, mikä voisi olla sinulle kiusaukseksi, -
niin et joudu kiusaukseen.
Olisin suuri uskon mies, jollei minulla olisi kiusausta epäuskoon.
Siispä sen sijaan, että yrittäisin väkisin nostattaa uskoani -
samalla, kun annan maailman myrkyn ja kaiken sen -
kriittisyyden ja roskan virrata mieleeni, -
olen oivaltanut, että kun synnyin uudesti, -
sain yliluonnollisen uskon. Minulla on siis uskoa -
ja tietoa Sanasta, jonka ansiosta uskoni on toiminut.
Minulla on uskoa toteuttaa Jumalan tahto, -
mutta aiemmin annoin maailman epäuskon vaikuttaa itseeni.
Se laimensi uskoni.
Nykyisin yritän keskittyä Jumalaan niin paljon, etten kuuntele -
mitään, mikä aiheuttaisi epäuskoa.
Se, mitä en ajattele, ei voi saattaa minua kiusaukseen, -
joten minulla ei ole niin paljon epäuskoa kuin useimmilla teistä, -
koska yritän tarkoituksella rajoittaa epäuskon virtaa.
En salli ihmisten puhua epäuskoa ympärilläni enkä kuuntele sitä.
Useimmat eivät ymmärrä, miten täynnä epäuskoa maailmamme on.
Tänään tai eilen ajaessani kotiin avasin radion -
kuunnellakseni uutiset, jotta saisin tietää, mitä tapahtuu.
Pidän radion uutisista, koska ne eivät vie huomiotani -
yhtä paljon kuin tv-uutiset, koska niissä ei ole kuvia.
Lisäksi ne kestävät vain pari minuuttia toisin kuin tv-uutiset.
Radiosta kuulen tärkeimmät asiat, en puolen tunnin uutispakettia.
Yritän pysyä kärryillä maailman menosta radiouutisten avulla.
Radiosta tuli jokin silmiä käsittelevä mainos.
Siinä puhuttiin ikään liittyvästä silmänpohjan rappeumasta.
Useimmat eivät pitäisi tätä minään, mutta Raamattu sanoo, -
että Mooseksen näkö oli 120-vuotiaana hyvä -
ja että se, mitä meillä on, on parempaa kuin se, mitä hänellä oli.
Jos siis Mooseksella, joka eli huonomman liiton alla, -
oli hyvä näkö 120-vuotiaana, uskon, että minullakin on.
Minulla oli lasit teini-iässä, mutta Jumala paransi minut -
ja pystyn nyt lukemaan pientä tekstiä ilman laseja.
Näköni on parantunut huomattavasti, ja uskon yliluonnolliseen näköön.
Koska uskon näin, se, että kuulen puhuttavan, että tietyssä iässä -
alkaa tulla kaihia, eturauhas- ongelmia ja muuta sellaista, -
tai että pitäisi varustautua influenssakauteen, -
kaikki tämä on epäuskoa. Tiedän, että monet ovat eri mieltä -
ja sanovat, ettei se mitään ole, -
mutta se saa ihmiset ajattelemaan: "Olen yli 50-vuotias, -
ehkä minun pitää alkaa varautua tähän." En halua ajatella noin.
Jumala on luvannut minulle hyvän näön.
Siksi en salli kenenkään puhua sairauksista enkä ajattele niitä.
Tuon kuullessani sanoin: "EI! Kiitos Jeesus, olen parantunut -
haavojesi kautta. Minulla on yhtä hyvät silmät kuin Mooseksella."
Sammutin radion ja puhuin itselleni totuutta.
Aina, kun joku sanoo jotain sitä vastaan, mitä uskon, -
torjun sen heti, koska Raamattu sanoo (Jes. 54:17): -
"Jokainen ase, joka valmistetaan sinun varallesi, -
on oleva tehoton; ja jokaisen kielen, joka nousee -
käymään sinun kanssasi oikeutta, sinä osoitat vääräksi."
Englanninkielisessä käännöksessä jakeen lopussa sanotaan: -
Jokainen kieli, joka nousee sinua tuomitsemaan, sinun on tuomittava.
Paholainen käyttää aseenaan sanoja.
Usko syntyy kuulemisesta, samoin epäusko.
Jumalan sanan vastaisten sanojen kuuleminen -
avaa meitä ajatuksille, joita meidän ei tulisi ajatella, -
ajatuksille asioista, jotka Jumala käskee meidän hylätä.
Ajatuksemme saattavat meidät kiusaukseen.
Kun siis ase, eli sana, hyökkää minua kohti, -
Raamattu käskee minun tuomita se. Se tarkoittaa, että torjun sen.
Olen oppinut, että jos torjun sen heti, -
ajatus ei juurru minuun, -
mutta jos annan ihmisten puhua epäuskoa ympärilläni -
ja annan heidän kaataa kaiken sen roskan sisääni, -
kotiin päästyäni joudun käyttämään tuntikausia -
rukoilemiseen ja mieleni uudistamiseen.
Jos taas torjun nuo sanat saman tien, ne eivät vaikuta minuun.
Jos siis ajamme autolla ja radiossa mainostetaan influenssarokotetta, -
sanon: "Ei, Jeesuksen nimessä!" Torjun koko ajatuksen.
En aio saada flunssaa, en usko siihen.
Monet pitävät minua outona, mutta minä pidän heitä outoina.
41 vuoden aikana olen ollut sairaana yhden kerran.
Sekin johtui tyhmyydestä. Pidin 82 kokousta kahdessa viikossa -
ja uuvuin, joten jouduin lepäämään vuoteenomana pari päivää.
Sen lähempänä sairastumista en ole ollut.
Jos et saavuta parempia tuloksia, kannattaa miettiä, kumpi on outo.
Uskon, että Jeesus eli näin ja halusi opetuslastenkin elävän.
Näin Abrahamkin eli.
Heprealaiskirjeessä sanotaan seuraavaksi (11:16―18): -
"mutta nyt he pyrkivät parempaan, se on taivaalliseen.
Sentähden Jumala ei heitä häpeä, vaan sallii kutsua itseään -
heidän Jumalaksensa; sillä hän on valmistanut heille kaupungin.
Uskon kautta uhrasi Aabraham, koetukselle pantuna, Iisakin, -
uhrasi ainoan poikansa, hän, joka oli lupaukset vastaanottanut -
ja jolle oli sanottu: 'Iisakista sinä saat nimellesi jälkeläisen'".
Abraham oli odottanut jälkeläistä 25 vuotta.
Kun Iisak oli vihdoin syntynyt ja kasvanut noin 17-vuotiaaksi, -
Jumala käski Abrahamin uhrata Iisak.
En ymmärrä tätä täysin, mutta se oli uskomaton uskon koetus.
Kuinka hän pystyi siihen? Se, mitä minulla on, on parempaa kuin se, -
mitä hänellä oli, joten minunkin pitäisi pystyä siihen.
Olenkin kuvitellut, että Jumala käskisi minua uhraamaan poikani.
Pystyisinkö tottelemaan Jumalaa ja tekemään sen?
Rehellisyyden nimissä on sanottava, etten usko pystyväni, -
koska mietin, millaista olisi tappaa ja uhrata oma poikansa -
ja mennä kotiin kertomaan vaimolle tehneensä niin, -
nähdä hänen reaktionsa ja selvitä pojan menetyksestä.
Ajattelin kaikkea tuota, ja juuri siksi -
epäusko, pelko, kipu ja suru estivät minua uskomasta, -
enkä pystynyt kuvittelemaan teke- väni niin. Miten Abraham pystyi?
Huomaa, että Abraham oli saanut lupauksia Iisakista, joten -
"hän päätti, että Jumala on voimal- linen kuolleistakin herättämään; -
ja sen vertauskuvana hän saikin hänet takaisin." (Hepr. 11:19)
Abraham ei ajatellut, millaista olisi ilman Iisakia, kuten minä, -
miten kertoisi asiasta Saaralle -
tai millaista olisi nähdä hänen rakas poikansa kuolleena.
Hän päätteli, että Jumala herättäisi Iisakin kuolleista.
Jumala oli luvannut, että Iisakin kautta hän saisi -
yhtä paljon jälkeläisiä kuin taivaalla on tähtiä.
Se ei ollut vielä tapahtunut, joten Iisakin oli jäätävä eloon.
Ei Abraham ymmärtänyt kaikkea, mutta hän tiesi Iisakin selviävän.
Kun Abraham 1. Moos. 22:ssa lähti vuorelle -
ja jätti palvelijat odottamaan vuoren juurelle, hän sanoi: -
"Minä ja poika menemme tuonne rukoilemaan; -
sitten me palaamme luoksenne." (Jae 5)
Hän ei sanonut, että he menevät ja hän tulee yksin takaisin.
Tästä näemme, että Abraham uskoi Iisakin selviävän, -
vaikka Jumalan täytyisi herättää hänet kuolleista.
Koska Abraham ei ajatellut, millaista olisi ilman Iisakia -
tai miten hän kertoisi Saaralle tappaneensa hänet, -
epäusko ei kiusannut häntä.
Jos epäusko ei koskaan kiusaisi minua, olisin suuri Jumalan mies.
Abrahamin usko ei siis ollut suurempi kuin minun, -
vaan hän oli vahva, koska vastusti epäuskoa.
Hän ei kuunnellut roskaa, joka nykyisin hukuttaa meidät.
Uskon, että Jumala puhui hänelle lupauksissaan -
tähdistä (1. Moos. 15:5) ja hiekanjyvistä (1. Moos. 22:17), -
koska Abraham ei asunut talossa, kuten me, -
vaan teltassa, ja öisin hän istui ulkona ja katseli tähtiä.
Öisin hän siis ajatteli Jumalan lupausta.
Päivisin hän käytti sandaaleja.
Hänen jalkansa likaantuivat, ja ne piti puhdistaa hiekasta.
Päivisin hän siis näki hiekkaa kaikkialla, yöllä taas tähdet.
Yötä päivää hän siis ajatteli: "Noin paljon lapsia tulen saamaan."
25 vuoden ajan hän ajatteli yötä päivää Jumalan lupausta.
Kukaan ei sanonut hänelle tv:ssä, että hän oli liian vanha siihen.
Hän ei katsonut internetistä, oliko kukaan tullut isäksi sen ikäisenä.
Hän ei tiennyt, oliko joku kenties pystynyt siihen.
Hän keskittyi vain Jumalaan ja ajatteli vain Hänen sanojaan.
Ei hän osannut olla uskomatta. Meitä on opetettava, -
että olisimme niin täynnä epäuskoa kuin sukupolvemme on.
Monista tämä kuulostaa oudolta. "Ei minua kasvatettu epäuskoon!"
Se johtuu siitä, että se, mitä pidämme normaalina, -
on niin paljon normaalitason alapuolella, ettemme tajua sitä.
Kun opetuslapset eivät Matt. 17:ssa pystyneet parantamaan poikaa, -
Jeesus oli pettynyt. "Voi sinä epäuskoinen ja nurja sukupolvi!"
Heidän olisi pitänyt pystyä siihen. Meidän pitäisi nähdä paranemisia.
Jeesus sanoi meidän tekevän suurempia tekoja kuin Hän.
Meidän tulisi nähdä sokeiden sil- mien ja kuurojen korvien aukeavan.
Jokainen tuntee jonkun sairaan, joka haluaa parantua.
Meidän pitäisi nähdä heidän parantuvan.
Ei se tapahdu automaattisesti, se riippuu myös ihmisestä itsestään, -
mutta meidän pitäisi odottaa sitä eikä tyytyä vähempään.
Kristityt kirjoittavat lauluja siitä, että olemme vain ihmisiä.
Jos olemme syntyneet uudesti, emme ole vain ihmisiä.
Olemme täynnä Pyhää Henkeä ja uusia luomuksia.
Voimme nähdä kuolleiden heräävän.
On ymmärrettävä, että se, minkä hyväksymme normaalina, -
on heikkoa ja epänormaalia elämää, ei sitä yltäkylläistä elämää, -
jonka Jeesus osti meille kuolemallaan.
Meidän on nostettava odotuksiamme, keskityttävä Jumalaan -
ja vetäydyttävä maailmasta, joka väittää, ettemme pysty.
Aikamme on nyt lopussa, mutta jatkamme tästä ensi kerralla.
Kohta saat tietoja siitä, miten voit tilata opetuksiamme, -
kuten Paremman terveyden paketin.
Andrew'n opetus "Jumala haluaa parantaa sinut" on saatavilla -
uutena kirjana. Sen tilauskoodi on T-330. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös cd- tai dvd-levyillä -
siinä muodossa kuin se on lähetetty televisiossa.
Cd-sarjan tilauskoodi on T-1036C ja dvd-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus cd- tai dvd-muodossa, -
uusi kirja ja harjoituskirja -
sekä "Healing Journeys" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko cd- tai dvd-levyt.
Sarjan kolmas osa, joka käsittelee sitä, miksi kaikki eivät parane, -
on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit tilata materiaaleja puhelimitse luottokortilla.
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Internet-sivultamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Tietoa Andrew'n tulevista tapahtumista.
Tule tapaamaan Andrew'ta ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010 -
ja kesäkonferenssissa Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno, ja meillä on useita majoitusvaihtoehtoja.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
―Isäni oli baptistisaarnaaja. Hän teki itsemurhan, kun olin 5.
En silloin ymmärtänyt hänen kuolemaansa, -
mutta tiedän, että suutuin kovasti Jumalalle.
Päätin paeta Jumalaa ja olla antamatta enää kenellekään -
mahdollisuutta satuttaa minua niin pahasti.
Jos Jumala odottaa sinun kestävän kaiken, Hän kestää sen itse.
Jos Jumala odottaa, että rakastat ja uskot aina, -
Hän uskoo sinuun aina, teitpä mitä typeryyksiä tahansa.
Tästä lisää myöhemmissä jaksoissa.
Muuta elämäsi. Muuta maailma.
Suomennos: Anni Lähteenmäki